CAC 40
CAC 40 (pranc. Cotation Assistée en Continu) – akcijų indeksas, apskaičiuojamas įvertinus 40-ies likvidžiausių, didžiausių ir pelningiausių įmonių, kurių akcijomis yra prekiaujama Paryžiaus akcijų biržoje, akcijų kainas. Indeksą Paryžiaus akcijų birža pradėjo apskaičiuoti 1988 m. Indeksas CAC 40 rodo bendrą Prancūzijos akcijų rinkos situaciją ir tendencijas. Pradinė indekso vertė – 1 000 punktų – buvo nustatyta 1987 m. gruodžio 31 d.